laion/Wikipedia-Exotic huggingface dataset:
נויה אורן

נויה אורן נוריאל (נולדה ב-5 באוגוסט 1981) היא במאית, עורכת, תסריטאית ויוצרת טלוויזיה ישראלית. אורן נולדה ברמת גן וגדלה ברמת השרון ולמדה בתיכון רוטברג בעיר. בצבא הייתה פקידת לשכה בחיל האוויר. ב-2006 החלה ללמוד בבית הספר סם שפיגל לקולנוע ולטלוויזיה במגמת תסריטאות.[דרוש מקור] ב-2010 הייתה בין התסריטאים של הסדרה "בלו נטלי", ובשנת 2014 הייתה בין העורכים של הסדרה "כח סבתות". בשנת 2015 שימשה כתסריטאית ועורכת בסדרה "גולשי ספות", יחד עם יונתן קוניאק ואילן עבודי. עוד באותה שנה ערכה את הסדרה "איך להיות", וב 2018 שימשה כבמאית הזוגות בתוכנית "חתונה ממבט ראשון". בשנת 2023 יצרה וכתבה את סדרת הביכורים שלה "שישה אפסים", ששודרה בכאן 11 בבימויו של ניר ברגמן. אורן מתגוררת בתל אביב עם בן זוגה, דור אורן, ולהם שני ילדים. נויה אורן, במיזם "אישים" לתיעוד היצירה הישראלית נויה אורן, במסד הנתונים הקולנועיים IMDb (באנגלית) גולשי ספות / עונה 2, באתר האקדמיה הישראלית לקולנוע וטלוויזיה תרבות יום א', "זו החוויה האומנותית העזה ביותר שעברתי בחיי", באתר הארץ, 18 ביוני 2023 Yaron Ten Brink, "שישה אפסים" בוחנת את ההבדל בין לעשות את המכה ללחטוף את הכאפה, באתר "שישה אפסים" בוחנת את ההבדל בין לעשות מכה ללחטוף כאפה | טיים אאוט, ‏2023-06-14 רותה קופפר, "שישה אפסים": החיים של אחרי זכייה בלוטו, באתר כלכליסט, 15 ביוני 2023 סמדר שילוני, "שישה אפסים": ציפינו לעוד שנאת עשירים, קיבלנו סדרה מצחיקה ומרגשת, באתר ynet, 14 ביוני 2023 שני ליטמן, "שישה אפסים": כשסכום כסף עצום עושה סדר בעיסה הרגשית הישראלית, באתר הארץ, 15 ביוני 2023 "זו החוויה האומנותית העזה ביותר שעברתי בחיי", באתר הארץ, 18 ביוני 2023
יותם בורשטיין

יותם בורשטיין הוא קצין בצה"ל בדרגת אלוף-משנה, אשר מכהן כמפקד עוצבת התבור. בורשטיין התגייס לצה"ל לחיל התותחנים. בשנים 2016–2018 כיהן כמפקד גדוד 405, בשנים 2018–2020 כיהן כמפקד בא"ח תותחנים. בשנת 2023 הועלה לדרגת אלוף-משנה ומונה למפקד עוצבת התבור. אל"ם יותם בורשטיין נכנס לתפקידו, באתר צה"ל, 6 ביולי 2023 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
דיריבה ולטג'י

דיריבה ולטג'י קג'לצ'ה (באנגלית: Diribe Welteji Kejelcha; נולדה ב-13 במאי 2002) היא אתלטית אתיופית, סגנית אלופת העולם (בודפשט 2023) בריצת 1500 מטר, ואלופת העולם עד גיל 20 (טמפרה 2018) בריצת 800 מטר. ולטג'י נולדה וגדלה באתיופיה. באליפות העולם עד גיל 20 שנערכה בטפרה, פינלנד ביולי זכתה ולטג'י במדליית זהב בריצת 800 מטר בשיא אליפות חדש של 1:59.74 דקות. באליפות העולם שנערכה בדוחה, קטר באוקטובר סיימה ולטג'י במקום 18 בריצת 800 מטר בתוצאה של 2:02.69 דקות. באולימפיאדת טוקיו שנערכה באוגוסט סיימה במקום 35 בריצת 1500 מטר בתוצאה של 4:10.25 דקות. באליפות העולם עד גיל 20 שנערכה בניירובי, קניה באוגוסט זכתה במדליית כסף בריצת 1500 מטר בתוצאה של 4:16.39 דקות. באליפות העולם שנערכה ביוג'ין שבאורגון, ארצות הברית ביולי סיימה במקום רביעי בריצת 800 מטר בשיא אישי חדש של 1:57.02 דקות. באליפות העולם שנערכה בבודפשט שבהונגריה באוגוסט זכתה במדליית כסף בריצת 1500 מטר בתוצאה של 3:55.69 דקות, אחרי פיית' קיפייגון מקניה (3:54.87 דקות) ולפני סיפאן חסן מהולנד (3:56.00 דקות). ריצת 800 מטר: 1:57.02 דקות (2022) ריצת 1500 מטר: 3:53.08 דקות (2023) ריצת 800 מטר: 2:02.64 דקות (2019) ריצת 1500 מטר: 4:16.51 דקות (2019) ריצת 3000 מטר: 8:33.44 דקות (2023) מדיה וקבצים בנושא דיריבה ולטג'י בוויקישיתוף דיריבה ולטג'י, באתר olympedia.org דיריבה ולטג'י, באתר התאחדות האתלטיקה הבין-לאומית
אנדראס מיכלזן

אנדראס היינריך מיכלזן (בגרמנית: Andreas Heinrich Michelsen; ‏19 בפברואר 1869 – 8 באפריל 1932) היה ויצה-אדמירל ומפקד צבאי גרמני. במהלך מלחמת העולם הראשונה, פיקד על מספר סירות טורפדו ועל צי הצוללות, השתתף בקרב יוטלנד, וכן היה המפקד הגרמני המוביל במהלך קרב מיצר דובר. אנדראס מיכלזן נולד ב-19 בפברואר 1869 בהילדסהיים והיה בנם של אדוארד מיכלזן ואגנס מיכלזן לבית קיסקר. הוא הצטרף לצי הקיסרי הגרמני כצוער באפריל 1888. הוא הועלה לדרגת לויטננט צור זי באפריל 1894, לקורבטנקפיטן במרץ 1906, ובמאי 1910 הועלה לדרגת פריגטנקפיטן. בשנת 1903 שירת מיכלזן כשליש תחת הנס פון קסטר ובשנת 1905 פיקד על ה-SMS גרילה. במשך זמן מה עבד גם כמרצה באקדמיה הימית. מאוקטובר 1910 שימש כמפקד פיקוד הטורפדו, בו החזיק עד ספטמבר 1911. בינואר 1911 הועלה לדרגת קפיטן צור זי, ומונה לסגן מפקד ה-SMS פרידריך קרל. בתחילת מלחמת העולם הראשונה מונה מיכלזן למפקד הסיירת המשוריינת SMS פרינץ אדלברט. בנוסף לאותו תפקיד, בין ה-20 באפריל עד ה-3 ביולי 1915 הוא גם כיהן בתפקיד ראש המטה של כוחות הסיור במזרח הים הבלטי. ביולי 1915, ה-SMS פרינץ אדלברט ניזוקה קשות הודות להתקפת טורפדו, ומיכלזן הצליח לגרור אותה בחזרה לקיל, בהפלגה של 240 מיל ימי לאחור. באוגוסט 1915 הוא מונה לרמטכ"ל הפיקוד העליון במזרח הים הבלטי, וב-14 באפריל 1916 הפך למפקד העליון של סירות הטורפדו (Erster Führer der Torpedobootsstreitkräfte). בתפקיד זה, הוא גם השתתף בקרב יוטלנד, שם פיקד על ה-SMS רוסטוק. ב-1 ביוני 1917 מונה למפקד כוח הצוללות (Befehlshaber der U-Boote), בו החזיק עד תום המלחמה. לאחר חתימת שביתת הנשק ב-11 בנובמבר 1918, שימש מיכלזן כראש המטה של צי הים הפתוח. לאחר מכן, מ-22 בדצמבר 1918 שימש כרמטכ"ל מרחב הצי הצפוני. ב-2 בינואר 1919 הוא הפך למפקד האזור הזה. בנובמבר 1919 הועלה לדרגת קונטר-אדמירל ובינואר 1920 הועלה לדרגת ויצה-אדמירל. בדצמבר 1920 הוא פרש לביתו, וב-8 באפריל 1932 הוא מת בגיל 64 בפאלינגבוסטל. מדיה וקבצים בנושא אנדראס מיכלזן בוויקישיתוף "Historisches". fotos.ouddorp.de. נבדק ב-25 במאי 2022. {{cite web}}: (עזרה)
שרפות היער בקנדה (2023)

החל ממרץ 2023 קנדה הושפעה מסדרה מתמשכת שריפות יער, כאשר המצב החריף במיוחד בחודש יוני. שרפות יער מתרחשות בכל 13 הפרובינציות והטריטוריות של קנדה, כאשר השריפות הגדולות ביותר התרחשו עד כה באלברטה, בקולומביה הבריטית, בטריטוריות הצפון-מערביות, בנובה סקוטיה, באונטריו ובקוויבק. במהלך עונת השריפות של 2023 נשרף האזור הנרחב ביותר שאי פעם נשרף בהיסטוריה המתועדת של קנדה. עונת השריפות של 2023 בקנדה היא גם המקרה בו נשרך האזור הנרחב ביותר שאי פעם נשרף בהיסטוריה המתועדת של אמריקה הצפונית. נכון ל-22 באוגוסט 2023 בסך הכל התרחשו 5,881 שריפות יער באזור המשתרע על פני 153,254 קמ"ר, שהם כ-4 אחוזים מכל אזורי היער של קנדה. העשן שנפלט משריפות היער בקנדה השפיע באופן ניכר על איכות האוויר בקנדה ובארצות הברית. בסוף יוני העשן אף הצליח לחצות את האוקיינוס האטלנטי ולהגיע לאירופה. גל השרפות באוסטרליה (2019–2020) השרפות בהוואי (2023) מדיה וקבצים בנושא שרפות היער בקנדה בוויקישיתוף "Forest fire centre declares 2023 worst year ever for Canadian wildfires". The Globe and Mail. 26 ביוני 2023. ארכיון מ-27 ביוני 2023. נבדק ב-28 ביוני 2023. {{cite news}}: (עזרה) "Fire Statistics". Canadian Interagency Forest Fire Centre. ארכיון מ-22 באוגוסט 2023. נבדק ב-22 באוגוסט 2023. {{cite web}}: (עזרה) Dion, Mathieu (7 ביוני 2023). "Hundreds of Fires Are Out of Control in Canada's Worst-Ever Season". Bloomberg News. ארכיון מ-7 ביוני 2023. נבדק ב-8 ביוני 2023. {{cite news}}: (עזרה) "The 7 largest wildfires in North American history". PropertyCasualty360. ארכיון מ-1 בדצמבר 2020. נבדק ב-28 ביוני 2023. {{cite web}}: (עזרה) "The State of Canada's Forests Report". Government of Canada. 11 ביוני 2015. ארכיון מ-19 ביולי 2023. נבדק ב-1 באוגוסט 2023. {{cite web}}: (עזרה) "A big swath of the U.S. is under red and purple air quality alerts from Canada's smoke". npr.org. 29 ביוני 2023. ארכיון מ-3 ביולי 2023. {{cite news}}: (עזרה) "Europe experiences significant transport of smoke from Canada wildfires". atmosphere.copernicus.eu. 27 ביוני 2023. ארכיון מ-4 ביולי 2023. נבדק ב-4 ביולי 2023. {{cite web}}: (עזרה) "Canadian Smoke Reaches Europe". NASA. 26 ביוני 2023. ארכיון מ-2 ביולי 2023. נבדק ב-2 ביולי 2023. {{cite web}}: (עזרה)
התיק של אולי

התיק של אוֹלִי (באנגלית: Ollie's Pack) היא סדרת טלוויזיה קנדית מונפשת עם קומדיית פעולה שנוצרה על ידי פדרו אבולי וגראהם פיטרסון. היא הופקה על ידי נלבנה ושודרה ב-YTV בקנדה. בארצות הברית היא הוקרנה בבכורה בניקלודיאון ב-6 באפריל 2020. הפרקים האחרונים שודרו בניקטונס בין ה-3 ל-6 במאי 2021. ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." בישראל הסדרה הוסרה מהVOD של ערוץ ניקלודיאון בחודש אפריל כנראה מאותה החלטה. לאולי יש תיק רב עוצמה שמוציא ממנו מפלצות שונות אל כדור הארץ. בכל פרק, הוא וחבריו יגנו על כדור הארץ מאלה שנמלטו. בימוי על ידי מאיה מיטלפונקט והופק על ידי ענבר שטגר עזרא. שיר פתיחה על ידי גילן שחף. בהתחלה לסדרה קראו "התיק של המפלצת", שנוצר כחלק מתוכנית האנימציה הקצרה השנתית של ניקלודיאון. ב-2 במרץ 2020, ניקלודיאון הודיעה שהסדרה תעלה לאפריל 2020. פדרו אבולי וגראהם פיטרסון יצרו את הסדרה. סדרת קומדיית פעולה בת 26 פרקים הופקה על ידי נלבנה. ב-30 במרץ 2020, הוכרז שהסדרה תעלה לאקרנים ב-6 באפריל 2020. אתר האינטרנט הרשמי של התיק של אולי (באנגלית) "התיק של אולי", במסד הנתונים הקולנועיים IMDb (באנגלית) "התיק של אולי", במסד הנתונים הקולנועיים KinoPoisk (ברוסית) התיק של אולי, במיזם "אישים" לתיעוד היצירה הישראלית שי שגב, חדש בטלוויזיה: יום שלישי, 01 בספטמבר 2020, באתר מגפון ניוז, 31 באוגוסט 2020
טלסקופ החלל ROSAT

ROSAT (בגרמנית: Röntgensatellit) היה טלסקופ החלל בתחום קרני רנטגן. הלוויין, שהיה פרויקט משותף של גרמניה, ארצות הברית, ובריטניה, שוגר בשנת 1990 ופעל עד לשנת 1999 המשימה הייתה בהובלת גרמניה. על הלוויין הותקנו מספק מכשירים. טלסקופ ראשי XRT שנבנה בגרמניה והיה רגיש לקרינה בתחום keV ‏ 0.1-2. בריטים בנו טלסקופ בתחום אולטרה סגול ומצלמה שהיו רגישים לתחום keV ‏ 0.042-0.21. ארצות הברית סיפקה רגש HRI. הלוויין שוגר ב-1 ביוני 1990 מנמל החלל קייפ קנוורל. משך המשימה המתוכנן היה 18 חודשים עם אפשרות להארכה ל-5 שנים. לאחר תקופת ניסיון וכיול שנמשך חודשיים החלה העבודה הסדירה. על בסיס נתונים שהתקבלו ממכשירי הלוויין עובד קטלוג שכלל 150 אלף גרמי שמיים, לראשונה התגלו קרני רנטגן של כוכברי שביט וגופים אחרים. על בסיס הנתונים שהתקבלו נכתבו מאמרים מדעיים רבים. לאחר 5 שנים של עבודה מוצלחת הוחלט להאריך את הפעילות. באביב 1998 החלו להתרחש תקלות בציוד שהיה ניתן להתגבר על השלכותיכם. קיימות עדויות שבשנת 1999 מחשבי מרכז החלל גודארד סבלו במתקפת סייבר שפגע בפעילות. בפברואר 1999 פעילות מדעית הופסקה. בשנת 2011 הלווין נכנס לאטמוספירה ונשרף. טלסקופ בתחום קרני רנטגן נוסף שנבנה בגרמניה שוגר לחלל בשנת 2019 במסגרת משימה Spektr-RG מדיה וקבצים בנושא טלסקופ החלל ROSAT בוויקישיתוף דף משימה באתר נאס"א דף משימה באתר מכון פלנק טלסקופ החלל ROSAT, באתר אנציקלופדיה בריטניקה (באנגלית) Talleur, Thomas J. (18 January 1999). Russian Domain Attacks Against NASA Network Systems. Not publicly published. Classified as "For Official Use Only—No Foreign Dissemination": Inspector General's office, NASA. 26.
אלכסנדר דנילין

אלכסנדר גנאדייביץ' דנילין (ברוסית: Алекса́ндр Генна́диевич Дани́лин; נולד ב־12 במרץ 1960) הוא פסיכותרפיסט רוסי, פסיכיאטר ורופא-נרקולוג, מחברם של עשרה ספרים, מאמרים רבים, הרצאות והכשרות בנושאי פסיכולוגיה של התמכרות ופסיכותרפיה קיומית . מאז 2003, אלכסנדר דנילין הוא מגיש תוכנית הרדיו "חוטי כסף" ( Serebryanye Niti ) המשודרת ברדיו רוסיה ומוקדשת לנפש האדם על כל גילוייה. דנילין עסק בפסיכותרפיה מעשית במרפאות במוסקבה במשך למעלה מ-20 שנה. הוא חבר באיגוד הפסיכואנליטי הבינלאומי (International Psychoanalytical Association) וראש היחידה לשימוש בסמים בבית החולים מס' 17 במוסקבה. הוא ידוע בביקורתו על הטיפול באשפוז כפוי לאנשים מתנגדי המשטר הסובייטי בעלי עמדות רפורמיסטיות, בתקופת ברית המועצות. כלי התקשורת ואתרי האינטרנט של חברות מכירת ספרים סיטונאיות פרסמו מידע לפיו ספרו של דנילין LSD: Hallucinogens, Psychedelia, and Adiction Phenomenon הוצא מהשוק על ידי קציני השירות הפדרלי לשליטה בסמים של רוסיה והביטחון הפדרלי של הפדרציה הרוסית. מאמריו הביקורתיים על מורכבות הפסיכיאטריה הרוסית, לדוגמה, "מבוי סתום" ("Dead End") , "כל אבחנה בפסיכיאטריה היא מיתוס" ("Any Diagnosis in Psychiatry is a Myth"), גרמו לסערה בעולם הפסיכיאטרי ובתקשורת המקומית. Данилин А.Г. "Лекции". Нет наркотикам: информационно-публицистический ресурс. אורכב מ-המקור ב-5 באוקטובר 2011. נבדק ב-21 באפריל 2011. {{cite web}}: (עזרה) "Руководство московской наркологической клиники обвинили в нарушении врачебной тайны". МедНовости [MedNews]. 23 בדצמבר 2010. {{cite web}}: (עזרה) "Персона: Александр Данилин, заведующий наркологическим отделением, член Международной ассоциации психоаналитиков". Эхo Москвы. נבדק ב-21 באפריל 2011. {{cite web}}: (עזרה) Данилин, Александр (2001). LSD: галлюциногены, психоделия и феномен зависимости (PDF). Москва: ЗАО Изд-во Центрполиграф. ISBN 5-227-01464-7. "Госнаркконтроль предупреждает: "Чтение книг губительно для Вашего здоровья!"". Книжная витрина. נבדק ב-21 באפריל 2011. {{cite web}}: (עזרה)(הקישור אינו פעיל, June 2017) Данилин А. (28 במרץ 2008). "Тупик". Russkaya Zhizn. {{cite journal}}: (עזרה) Данилин А.Г. (26 במרץ 2010). "Любой диагноз в психиатрии — миф". Милосердие.Ru. נבדק ב-21 באפריל 2011. {{cite web}}: (עזרה) אתר האינטרנט הרשמי של אלכסנדר דנילין מדיה וקבצים בנושא אלכסנדר דנילין בוויקישיתוף האתר הרשמי של תוכנית הרדיו חוטי כסף בלוג וידאו רשמי של תוכנית הרדיו "חוטי כסף". אלכסנדר דנילין, באתר Discogs (באנגלית)
הולץ

הולצמן (Holtz) הוא שם משפחה שמקורו בגרמנית ומשמעותו עץ. האם התכוונתם ל... בית הספר הולץ – בית ספר בתל אביב אישים: אברהם הולץ – פרופסור לספרות אמריקאי ארז הולץ – מלחין גרמני אריק הולץ – מנג'ר בייסבול אמריקאי-יהודי יצחק הולץ – צייר יהודי אמריקאי-ישראלי פדור הולץ – שחקן פוקר גרמני הולס הולצמן
Rich Men North of Richmond

"Rich Men North of Richmond" (בעברית: גברים עשירים מצפון לריצ'מונד) הוא סינגל של זמר הקאנטרי האמריקאי אוליבר אנתוני. הסינגל יצא ב-8 באוגוסט 2023 בהוצאת עצמית דרך DistroKid (אנ'). השיר נהיה להיט ויראלי בן לילה לאחר שזכה לתשומת לב ברשתות החברתיות, והוא תואר "המנון הצווארון הכחול", "המנון של כל אחד" ו"המנון ימני". ימים ספורים לאחר יציאתו של השיר, השיר הופיע בראש בילבורד הוט 100, מה שהופך את אוליבר אנתוני לאמן הראשון שהופיע בראש המצעד ללא הופעה קודמת במצעד. נכון לינואר 2024, השיר הושמע יותר מ-111 מיליון פעמים ביוטיוב, ויותר מ-17 מיליון פעמים בספוטיפיי. מידע על היצירה "Rich Men North of Richmond" באתר מיוזיק בריינז מידע על הסינגל "Rich Men North of Richmond" באתר מיוזיק בריינז סרטון השיר "Rich Men North of Richmond" באתר יוטיוב מידע על השיר "Rich Men North of Richmond" באתר ספוטיפיי Oliver, Ned (14 באוגוסט 2023). "Farmville singer's blue-collar anthem "Rich Men North of Richmond" goes viral". Axios. {{cite news}}: (עזרה) Chilton, Louis (16 באוגוסט 2023). "Viral 'right-wing anthem' by country singer Oliver Anthony branded 'offensive'". The Independent (באנגלית). נבדק ב-16 באוגוסט 2023. {{cite web}}: (עזרה) Rosen, Evan (12 באוגוסט 2023). "'Rich Men North of Richmond' becomes new right-wing, blue-collar anthem". New York Daily News. נבדק ב-14 באוגוסט 2023. {{cite web}}: (עזרה) Trust, Gary (21 באוגוסט 2023). "Oliver Anthony Music's 'Rich Men North of Richmond' Debuts at No. 1 on Billboard Hot 100". Billboard. נבדק ב-21 באוגוסט 2023. {{cite journal}}: (עזרה) Oliver Anthony - Rich Men North Of Richmond, ארכיון מ-2023-08-23, נבדק ב-2023-08-23 Rich Men North of Richmond, 2023-08-11, ארכיון מ-2023-08-23, נבדק ב-2023-08-23 ARIA Top 50 Singles Chart, www.aria.com.au (באנגלית) Hot 100 Songs, Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) Digital Song Sales, Billboard, ‏2023 (באנגלית אמריקאית) Hot Country Songs, Billboard, ‏2023 (באנגלית אמריקאית) Country Digital Song Sales, Billboard, ‏2023 (באנגלית אמריקאית)
אנדרו מקולום

אנדרו מקולום (באנגלית: Andrew McCollum; נולד ב-4 בספטמבר 1983) הוא משקיע ואיש עסקים אמריקאי. מקולום הוא מייסד שותף של פייסבוק והמנכ"ל הנוכחי של פילו. מקולום למד באוניברסיטת הרווארד יחד עם מארק צוקרברג ואחרים בצוות המייסדים של פייסבוק. הוא עבד בחברה מפברואר 2004 ועד ספטמבר 2007. בתחילה, הוא עבד על Wirehog, תוכנית לשיתוף קבצים מבית היוצר של פייסבוק, יחד עם אדם דאנג'לו. מקולום חזר למכללת הרווארד וסיים את לימודיו ב-2007 עם תואר ראשון במדעי המחשב. מאוחר יותר הוא קיבל תואר שני בחינוך מבית הספר ללימודי חינוך בהרווארד. מקולום היה חבר בצוות של אוניברסיטת הרווארד שהתחרה בתחרות התכנות הבינלאומית של האגודה ה-31 למכונות מחשוב בטוקיו, והגיע למקום השני בתחרויות האזוריות מאחורי המכון הטכנולוגי של מסצ'וסטס. מקולום היה המייסד השותף של JobSpice, שהיה כלי מקוון להכנת קורות חיים. נכון לשנת 2023 הוא עובד כיזם במגורים ב-New Enterprise Associates וב-Flybridge Capital Partners. ב-20 בנובמבר 2014, מקולום הוכרז כמנכ"ל פילו חדש, במקומו של כריסטופר ת'ורפ. מקולום נשוי לגרטשן סיסון. המייסד הפחות מוכר של פייסבוק אנדרו מקולום, ברשת החברתית אקס (טוויטר) "The 14 (Rich) Faces Behind Facebook". www.aol.com. Angela J. Sun (12 במרץ 2007). "Battle of the Brains Finalists to Code for Cash Harvard Computing Club members could win $10,000". The Harvard Crimson. נבדק ב-22 בספטמבר 2011. {{cite news}}: (עזרה) Gage, Deborah (20 ביולי 2011). "NEA Will Have To Share Andrew McCollum With Flybridge" – via www.wsj.com. {{cite news}}: (עזרה) Allspach, Kyle (20 בנובמבר 2014). "A Facebook Founder Is Now the CEO of a Harvard-founded Startup". bostinno.streetwise.co. {{cite web}}: (עזרה)
חיימה פרננדס

חיימה פרננדס ברנבה (בספרדית: Jaime Fernández Bernabé; נולד ב-4 ביוני 1993) הוא כדורסלן ספרדי המשחק בעמדת הרכז בטנריפה. פרננדס נולד במדריד, והחל לשחק כדורסל במחלקות הנוער של אסטודיאנטס מדריד. ב-2010 ערך את הופעת הבכורה שלו בקבוצה הבוגרת, בה שיחק 202 משחקים ושימש כקפטן עד ל-2017, אז חתם באנדורה. לאחר עונה אחת באנדורה, חתם באוניקאחה מאלגה. ב-8 ביולי 2022 חתם בטנריפה. פרננדס זכה באליפות אירופה עד גיל 16 ב-2006 ובאליפות אירופה עד גיל 18 ב-2011, וזכה במדליות ארד באליפות אירופה עד גיל 20 ב-2012 וב-2013. ב-2017 ערך את הופעת הבכורה בנבחרת ספרד בכדורסל, וזכה עמה באליפות אירופה בכדורסל 2022. מדיה וקבצים בנושא חיימה פרננדס בוויקישיתוף פרופיל, באתר eurobasket פרופיל, באתר פיב"א פרופיל, באתר ליגת העל הספרדית בכדורסל (בספרדית) Spain claim FIBA EuroBasket 2022 crown, FIBA.basketball (באנגלית)
SM U-9

SM U-9 הייתה צוללת מטיפוס U-9 גרמנית. היא הייתה אחת מ-329 צוללות ששירתו בצי הקיסרי הגרמני, ועסקה בפשיטות מסחר (Handelskrieg) במהלך מלחמת העולם הראשונה. הבנייה שלה הוזמנה ב-15 ביולי 1908 והשדרית שלה הונחה על ידי Kaiserliche Werft בדנציג. היא הושקה ב-22 בפברואר 1910 והיא נכנסה לשירות ב-18 באפריל 1910. ל-U-9 היה אורך כולל של 57.38 מטרים (188 רגל 3 אינץ'), גוף הלחץ שלה היה באורך 48 מטרים (157 רגל 6 אינץ'). רוחב הצוללת היה 6 מטרים (19 רגל 8 אינץ'), בעוד שגוף הלחץ היה ברוחב 3.65 מטרים (12 רגל 0 אינץ'). היה לה שוקע של 3.13 מטרים (10 רגל 3 אינץ') עם גובה כולל של 7.05 מטרים (23 רגל 2 אינץ'). הדחק הצוללת היה 493 טון כששטה על פני השטח ו-611 טון כשהיא בצלילה. ל-U-9 הותקנו שני מנועי קורטינג 8 צילינדרים בתוספת שני מנועי בנזין 6 צילינדרים שתי פעימות של קורטינג בהספק של 1,000 כוחות סוס (735 קילוואט) לשימוש על פני השטח ושני מנועים חשמליים שתי פעימות של זימנס-שוקט בתוספת שני מנועים חשמליים בהספק של 1,160 כוחות סוס (853 קילוואט) לשימוש מתחת למים. מנועים אלו הניעו שני גלי הנע, כל אחד עם מדחף בקוטר 1.45 מטרים (4.8 רגל), שהעניק לצוללת מהירות מרבית על פני השטח של 14.2 קשרים (26.3 קמ"ש), ו-8.1 קשרים (15 קמ"ש) כשהיא בצלילה. טווח השיוט היה 1,800 מיילים ימיים (3,300 ק"מ) במהירות 14 קשרים (26 קמ"ש) על פני השטח, ו-80 מיילים ימיים (150 ק"מ) במהירות של 5 קשרים (9.3 קמ"ש) מתחת למים. עומק הצלילה היה 50 מטרים (164 רגל 1 אינץ). הצוללת הייתה חמושה בארבעה צינורות טורפדו 50 סנטימטרים (20 אינץ'), שניים מותאמים בחרטום ושניים בירכתיים, ונשאו 6 טורפדות. במקור, הצוללת הייתה מצוידת במקלע, אשר תוגבר עם תותח הוצ'קיס 3.7 סנטימטרים (1.5 אינץ') כשפרצה המלחמה ב-1914. בשנת 1915, תותח 5 סנטימטרים (2.0 אינץ') נוסף הותקן בצוללת. כאשר U-9 עברה שיפוץ גדול ב-1916, נוספו שתי מסילות להנחת מוקשים, שהוסרו לאחר מכן שוב. הצוות של הצוללת כלל 4 קצינים ו-31 מלחים. ב-16 ביולי 1914, הצוות של U-9 טען מחדש את צינורות הטורפדו שלה כשהיא בצלילה, הפעם הראשונה שצוללת כלשהי הצליחה לעשות זאת. ב-1 באוגוסט 1914, קיבל את הפיקוד קפיטן-לויטננט אוטו ודיגן. ב-22 בספטמבר, בזמן סיור ב-Broad Fourteens, אזור בדרום הים הצפוני, U-9 איתרה שייטת של שלוש סיירות משוריינות בריטיות מיושנות מסדרת קרסי (אה"מ אבוקיר, אה"מ הוג ואה"מ קרסי, שזכו לכינוי בלעג "שייטת הפיתיון החיה"), שהוגדרה למנוע מכלי שיט גרמניים להיכנס לקצה המזרחי של תעלת למאנש. היא ירתה ארבע מהטורפדות שלה, הטעינה מחדש כשהיא בצלילה, והטביעה את שלושתם תוך פחות משעה. 1,459 מלחים בריטים מתו. זו הייתה אחת מפעולות הצוללות הבולטות בכל הזמנים. חברי האדמירליות שחשבו על צוללות רק כצעצועים לא הביעו עוד דעה כזו לאחר האירוע הזה. ב-15 באוקטובר הטביעה U-9 את הסיירת הממוגנת אה"מ הוק. ב-12 בינואר 1915, יוהנס שפייס החליף את ודיגן ופיקד על U-9 עד ה-19 באפריל 1916. במהלך תקופה זו, היא הטביעה 13 ספינות בסך 8,635 טון: 10 ספינות דיג קטנות ושלוש ספינות קיטור בריטיות (דון, המלכה וילהלמינה וסרבינו). לאחר אפריל 1916, היא הוצאה מתפקידי הקו הקדמי כדי לשמש כספינת הכשרה. U-9 והפושטת SMS אמדן היו הספינות היחידות שהקייזר וילהלם השני העניק להן את צלב הברזל. מדיה וקבצים בנושא SM U-9 בוויקישיתוף "Sinking of HMS Aboukir, Cressy and Hogue by U-9". World War 1 Naval Combat. נבדק ב-2007-05-27. Farquharson-Roberts, Mike (2014). A History of the Royal Navy: World War I. I.B.Tauris. p. 8. ISBN 978-1-78076-838-0. נבדק ב-2014-12-01.
ז'יגה סמר

ז'יגה סמר (בסלובנית: Žiga Samar; נולד ב-26 בינואר 2001) הוא כדורסלן סלובני המשחק בעמדת הרכז באלבה ברלין. סמר נולד בסלובניה, ובגיל 16 החל לשחק עבור ריאל מדריד ב'. ב-19 באוגוסט 2019 חתם על חוזה לארבע עונות בפואנלברדה מליגת העל הספרדית. בעונת 2019/2020 הושאל לזמורה מהליגה הספרדית השלישית. ב-22 ביולי 2022 חתם באלבה ברלין מהבונדסליגה הגרמנית. ב-5 באוגוסט 2022 הושאל לעונה אחת להמבורג טאוורס, גם היא מהבונדסליגה הגרמנית. מדיה וקבצים בנושא ז'יגה סמר בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) Carchia, Emiliano (2019-08-19). "Fuenlabrada signs Slovenian prospect Ziga Samar to multi-year deal - Sportando". Sportando (באנגלית אמריקאית). נבדק ב-2023-08-23. Maggi, Alessandro (2022-07-22). "Žiga Samar signs with Alba Berlin". Sportando (באנגלית אמריקאית). נבדק ב-2023-08-23. Carchia, Emiliano (2022-08-05). "Ziga Samar joins Hamburg Towers on loan - Sportando". Sportando (באנגלית אמריקאית). נבדק ב-2023-08-23.
דובי טל

נתן דב (דובי) טל (נולד ב-1952) הוא פוליטיקאי ואיש ציבור ישראלי. כיהן כראש המועצה האזורית בקעת הירדן בין 2004 ל-2009. טל הוא בנם הבכור של שופט בית המשפט העליון צבי טל וחנה, בתו של דב נתן ברינקר. מצד אמו הוא נצר למשפחת ריבלין הירושלמית. למד בישיבת כפר הרא"ה. שרת בצה"ל כקצין מודיעין וקצין הגנה מרחבית. הצטרף למושב מחולה בבקעת הירדן בשנותיו הראשונות, והיה מנהל מפעל המתכת במושב, ובמסגרת זו ייצג את מחולה ב"פורום התעשייתי הקיבוצי". בעקבות ביטול השיתופיות במחולה, פרש טל עם מספר משפחות נוספות שפרשו מהמושב בשנת 1984 כדי לשמר את השיתוף, ואזרחו את היאחזות הנח"ל "שלח" הסמוכה למחולה מדרום, והפכו אותה למושב השיתופי "שדמות מחולה". היה ממקימי ישיבת שדמות נריה במושב, בעידודו של רבו הרב משה צבי נריה (שעל שמו נקראה הישיבה). שימש כראש המועצה הדתית בבקעת הירדן ובמועצות אזוריות נוספות. בתקופת ממשלת ישראל העשרים ושמונה (ממשלת ברק) עמד בראש מטה המאבק של תושבי בקעת הירדן. בינואר 2004 התמודד לראשות המועצה האזורית ערבות הירדן מול בני צדוק ודוד אלחייני, ונבחר ברוב של -64.44%. בינואר 2009 התמודד שנית מול אלחייני ותמר אלימלך. הוא זכה בכ-36% מקולות הבוחרים והעפיל לסיבוב השני מול אלחייני, שבו זכה בכ-46% אחוז מקולות הבוחרים, והפסיד לאלחייני. לאחר תום כהונתו שימש במגוון תפקידים, בהם: חשב מלווה מטעם משרד הפנים לרשויות מקומיות, חבר ועדת גבולות של המשרד, בורר בתחום ההתיישבות, דירקטור באוניברסיטת אריאל בשומרון, מזכיר האגודה השיתופית החקלאית של מושב קשת ועוד. שותף במשרד החקירות "מיסטר איקס". נשוי לרותי. אחיו משה נהרג ב-25 באוקטובר 1973 במסגרת שירותו כנהג טנק מצפון לעיר סואץ, בסופה של מלחמת יום הכיפורים. בעל תואר ראשון במדע המדינה ותואר שני במשפטים. מתנדב בזק"א ובמשטרת ישראל. יואב שורק, מה הפסדנו כשוויתרנו על בקעת הירדן, באתר מקור ראשון, 24 באוקטובר 2014. שמואל אדלמן, בכל יישוב ישיבה, באתר ערוץ 7, 3 במרץ 2005 תלמידים מחפשים את המחר, מעריב, 9 בינואר 1970 מינויים חדשים בתעשייה הקיבוצית, דבר, 24 ביולי 1978שמעון וייס, החיים במושב מחולה - "כמו לפני שבועיים שלושה", דבר, 1 בפברואר 1982 רשימת חברי הפורום התעשייתי הקיבוצי, דבר, 1 ביולי 1980 לכבוד י"ט כסלו: הניגון של הרב נריה לערב שבת, באתר ערוץ 7, 22 בנובמבר 2021 לירון מרוז‏, "החלטנו להביא את הבקעה לכיכר רבין", באתר וואלה, 25 ביולי 2000 הבחירות למועצות האזוריות: רוב התוצאות, באתר ynet, 28 בינואר 2004 מבקר המדינה מיכה לינדנשטראוס, דוח על תוצאות ביקורת חשבונות המועמדים שהשתתפו בבחירות לראשי מועצות אזוריות בינואר 2009, תשרי ה'תש"ע. בוררות וייעוץ בהתיישבות נחמן גלבוע, המושב קשת בדרך להצטרף לתנועת הקיבוץ הדתי, באתר mynet‏ קיבוץ